༈ སེངྒེ་མཚན་ཅན་བརྒྱད་པ་བློ་གྲོས་སེངྒེ་ནི། ཀུན་དགའ་སེངྒེའི་

30
ཕྱག་ཆེན་སྔོན་འགྲོ་དང་དངོས་གཞིའི་སྐོར།
སྲས་ཡིན་ཞིང་། དེ་ཉིད་རང་གི་སྤྲུལ་པར་ཡང་གྲགས། གང་ལྟར་ཡབ་
གཤེགས་པ་སྔས་ནས། དེ་དང་མཚན་མཐུན་པའི་དབོན་པོ་ཞིག་གིས་གདན་
ས་ཐོབ་རེའི་ཕུང་སྦྱོར་གྱིས་མཆོད་གཞིས་ཕལ་ཆེར་ཤོར་ཞིང་། ཕྱག་རྫས་
བརླགས་པ་སོགས་ཀྱིས་གདན་ས་ཤིན་ཏུ་ཉམས་རྨས་པར་གྱུར། འོན་ཀྱང་
ཆོས་རྗེ་རང་ཡབ་ཀྱི་སློབ་མ་མཁན་ཆེན་རྡོར་རིན་པ་དང༌། བླ་ཆེན་པས་
གདན་སར་སྤྱན་དྲངས་ནས་མངའ་གསོལ་ཞིང་། ཁྲིད་གདམས་ངག་
སོགས་ཕུལ་ཆོས་ཀྱི་འཕྲིན་ལས་ཆེ་རབ་ཏུ་བྱུང་ཞིང་། དགུང་ལོ་ཞེ་དྲུག་པ་
ལ་གཤེགས་སོ།།